== Barndom ==
Petersen boede med forældrene og sin ældre bror på Tværagervej 5 i [[Glostrup]], da faren onsdag morgen 13.september [[1944]] gik hjemmefra for at tage toget fra [[Glostrup Station]] til sit arbejde i [[Frimurerlogen]] i [[Blegdamsvej]], hvor det [[Nazisme|nazistiske]] [[Schalburgkorpset|Schalburgkorps]] havde etableret sit hovedkvarter. Aage Petersen fungerede som [[propaganda]]chef for det forhadte korps, og var medlem af [[DNSAP]] fra november [[1942]]. Denne morgen blev han og Torben Vikelsø-Jensen, medarbejder i den nazistiske avis ''Maanedens Tilskuer'', skudt ned udenfor Nørre Allé 27 af den attenårige Jørgen Jespersen og to andre fra [[BOPA]], <ref>[http://www.forstadsmuseet.dk/Default.aspx?ID=2539 Nazisterne<!-- Bot genereret titel -->]{{Dead link|date=januar 2022 |bot=InternetArchiveBot |fix-attempted=yes }}</ref> der efter [[anden verdenskrig|krigen]] påtog sig ansvaret for dobbeltdrabet, hvad der betød, at [[politi]]et aldrig foretog nogen efterforskning af det. Lige bagved kom en anden Aage Petersen, den senere [[kommunaldirektør]] i Glostrup, bosat i Tværagervej 1, og så sin navnebror blir skudt ned. Ulrich Horst Petersen nævner i sin erindringsbog ''Huse og tider'', at han hørte nogle drenge råbe "nazisvin" efter hans storebror, hvorefter faren truede drengenes familier. Efter [[Folkestrejken (1944)]] sendte faren kone og børn i sikkerhed hos bekendte i [[Roskilde]]. Petersen drøfter, om naboer kan have hjulpet til med [[Henrettelse|likvideringen]] ved at lade drabsmændene skjule sig i deres haver, som han selv havde leget i. – Kort tid efter likvideringen flyttede enken og de to sønner fra Tværagervej. <ref>Peter Øvig Knudsen: ''Efter drabet'' (s. 65-9), forlaget Press, Oslo 2003, {{ISBN|82-7547-119-2}}</ref>
Levende_personer Personbillede_savnes Litteratur